open-index/open-wikipedia-markdown huggingface dataset:
Sysi-imarrekasvit

**Sysi-imarrekasvit** eli **nevaimarrekasvit** (Thelypteridaceae) on saniaisten Polypodiopsida-luokkaan ja Polypodiales-lahkoon kuuluva kasviheimo.

## Ulkonäkö ja koko
Sysi-imarrekasvien neulamaisten karvojen peittämät lehtilavat ovat tavallisesti lehdykkäisiä tai sulkamaisia.

Pyöreät tai pitkulaiset itiöpesäkeryhmät sijaitsevat lehden alapinnalla. Katesuomu on ohut ja munuaisenmuotoinen tai se puuttuu.

Sysi-imarrekasvien kromosomiluku on x = 27–36.

## Levinneisyys
Sysi-imarrekasvien levinneisyys on maailmanlaajuinen, lukuun ottamatta Etelämannerta ja arktista aluetta.

## Luokittelu
Heimoon kuuluu 5–30 ja noin 950 lajia sukua riippuen siitä, kuinka laajoiksi suvut käsitetään. Heimo on monofyleettinen.

Smith et al.:n mukaan heimoon kuuluvat seuraavat suvut:
* Pyöröimarteet (*Cyclosorus* Link): Sukuun kuuluu yli 170 lajia.
* *[[Macrothelypteris]]* (H. Ito) Ching: Sukuun kuuluu 11 lajia, joiden levinneisyysalue ulottuu Etelä-Afrikasta ja Maskareeneilta Havaijille.
* Palleimarteet eli korpi-imarteet (*Phegopteris* (C. Presl) Fée): Sukuun kuuluu 19 lajia, mukaan lukien
** Korpi-imarre (*Phegopteris connectilis* (Michx.) Watt)
* *[[Pseudophegopteris]]* Ching: Sukuun kuuluu noin 17–20 lajia, jotka kasvavat trooppisessa Afrikassa ja Aasiassa.
* Sysi-imarteet eli nevaimarteet (*Thelypteris* Schmidel): Sukuun kuuluu noin 400 lajia, mukaan lukien
** Nevaimarre (*Thelypteris palustris* Schott)

## Lähteet

## Aiheesta muualla
* ITIS: Thelypteridaceae 
* Flora of China: Thelypteridaceae
Hilde Kramer

**Hilde Kramer** (8. maaliskuuta 1960 Bærum) on norjalainen professori ja kuvataiteilija. Hän on työskennellyt erityisesti kirjankuvittajana. Hilde Kramer aloitti syksyllä 2014 kuvittamisen professorina Taiteiden akatemiassa Bergenissä. 

Kramer opiskeli käsityö- ja taideteollisuuskoulussa Oslossa vuosina 1981–1985, Krakovan Taiteiden akatemiassa 1986–1987, Akershusin korkeakoulussa Kjellerissä 2008–2009 sekä Norjan musiikkikorkeakoulussa Oslossa 2011. 

Hilde Kramer on kuvittanut useita kirjoja, erityisesti lasten kuvakirjoja. Hän on myös kirjoittanut tekstin omille kirjoilleen ja työskennellyt televisio- ja animaatioelokuvien parissa. Kramerin piirroksille on ominaista vahva ja rikas väritys sekä monipuoliset kuvitustekniikat.

## Palkintoja
Hän on saanut Norjan kulttuuriministeriön lasten- ja nuotenkirjallisuuspalkinnon vuosina 1990 ja 2011. Palkintoperusteissa kiitettiin hänen taitoaan tehdä kuvakirjoista lapsille taidekokemus. 

### Muita palkintoja
* 1993 &ndash; Vuoden kaunein kirja -kilpailun ehdokkuus kirjasta *Den hemmelige prinsen*
* 2006 &ndash; Emmaus-palkinto kirjasta *Gule roser til pappa*
* 2007 &ndash; Vuoden kaunein kirja -kilpailun ehdokkuus kirjasta *Gule roser til pappa*
* 2010 &ndash; Vuoden kaunein kirja -kilpailun ehdokkuus kirjan *Det hjertet husker* kannesta

## Lähteet
Suomen kenttätykistö

Suomen puolustusvoimissa kenttätykistökoulutusta antavat Satakunnan Tykistörykmentti Niinisalossa, Karjalan Tykistörykmentti Vekaranjärvellä, Kainuun tykistörykmentti Kajaanissa sekä Jääkäritykistörykmentti Parolassa. Lisäksi kenttätykistön reserviupseereja koulutetaan Reserviupseerikoulussa Haminassa (Tuliasema- ja tulenjohtopatterit, Viestikomppania) ja Panssarikoulussa Parolassa. Upseerien kenttätykistökoulutus järjestetään Tykistökoulussa Niinisalossa. Jo lakkautettuja tykistöjoukkoja ovat Pohjois-Karjalan Patteristo niin ikään lakkautetussa Liperin Ylämyllyn varuskunnassa.

Yksi Suomen maavoimien näkyvimmistä erityispiirteistä on juuri tykistö, jonka numeromääräinen vahvuus on läntisen Euroopan suurin. Vuonna 2016 uutisoitiin, että osa tykistöstä oli aiemmin merivoimien alaisuudessa eikä niitä siksi tarvinnut ilmoittaa Etyjille. Vuoden 2015 alussa puolustusvoimissa tehtiin uudistus, jonka myötä materiaali siirrettiin logistiikkalaitoksen kirjanpitoon ja tykistön määrä nousi vuoden 2016 ilmoitukseen. Suomen puolustusvoimilla on 1 566 tykkiä (sisältäen raskaat kranaatinheittimet, kanuunat, haupitsit ja raketinheittimet). Saksalla on 202 tykkiä vähemmän, Ranskalla ja Britannialla on puolestaan yli 700 vähemmän. Venäjän tykistön vahvuus on 26 000, mikä yhdessä Suomen lukumääräisesti vahvojen maavoimien kanssa selittää Suomen tykistön koon. 

## Käyttö
Tykistö muodostaa maavoimien yhtymien tulivoiman rungon.

Tykistöjoukot toteuttavat tehtävänsä yleensä epäsuorin ammunnoin. Tarvittaessa useimmat yksiköt kykenevät myös suora-ammuntaan.
Tykistön tulta käytetään koko taistelualueen syvyydessä. Tulenkäytön painopiste luodaan ryhmittämällä tulenjohtovoima ja tuliyksiköt tarkoituksenmukaisesti sekä ampumatarvikkeiden käytöllä.

Pataljoonien kranaatinheitinkomppaniat tukevat painopistesuunnan komppanioiden taistelua. Vastaavasti prikaatin tykistöryhmän tärkein tehtävä on painopistesuunnan pataljoonien tukeminen.

Yhtymien raskaista patteristoista muodostetaan 2−4 patteristoa käsittävä tykistöryhmä, jonka tärkeimmät tehtävät ovat vastatykistötoiminta, muut operatiiviset tehtävät sekä painopistesuunnan prikaatin tukeminen. Erikoisampumatarvikkeina käytetään muun muassa pitkän kantaman kranaatteja ja kuorma-ammuksia.

Raketinheitinpatteria käytetään yleensä painopistesuunnassa vastatykistötoimintaan, muuhun operatiiviseen tulenkäyttöön sekä selustassa ja sivustoilla maahanlaskun torjuntaan. Ylijohdon maalitiedusteluyksiköitä käytetään yleensä yhtymän alaisuudessa painopistesuunnan maalien paikantamiseen ja tulenjohtoon. Yksiköiden osia, kuten paikantamistutkajaos voidaan alistaa painopistesuunnan prikaatille.

Ylijohdon maalitiedustelu palvelee myös syvälle ulottuvaa yleistiedustelua. Lisäksi useimmat tiedusteluyksiköt ovat tulenjohtokykyisiä.

Reservissä olevien yhtymien tykistön tehtäviä ovat maahanlaskujen torjunnan sekä selustan taistelujen tukeminen.

## Lähteet
Pyrrhon (yhtye)

**Pyrrhon** on tekninen death metal -yhtye Brooklynistä, New Yorkista. Yhtye perustettiin vuonna 2008, ja kokoonpanoon kuuluu laulaja Doug Moore, kitaristi Dylan DiLella, basisti Erik Malave ja rumpali Steve Schwegler. Mooren mukaan yhtye pyrkii laajentamaan heavy metalin käsitettä, hukkaamatta sen kiivasta luonnetta. 

## Historia
Pyrrhon perustettiin vuonna 2008. Kitaristi Dylan DiLella törmäsi basisti Mike Sheenin metroaseman laiturilla. He päättivät perustaa yhtyeen yhdessä Sheenin luokkakaverin, rumpali Alex Cohenin kanssa, ja pyysivät laulajaksi Doug Mooren, joka oli DiLellan ystävä yläasteelta.

Vuonna 2009 Sheen jätti yhtyeen lähteäkseen ulkomaille opiskelemaan. Hänen tilalleen tuli Erik Malave. Seuraavan vuoden syyskuussa yhtye julkaisi esikois-EP:n *[[Fever Kingdoms]]* The Path Less Traveled Recordsin toimesta.

Kaksi vuotta myöhemmin, vuonna 2011, yhtyeen ensimmäinen täyspitkä albumi, *[[An Excellent Servant but a Terrible Master]]* näki päivänvalon. Yhtye julkaisi sen digitaalisena omakustanteena helmikuussa. Syyskuussa samana vuonna yhtye sai viimein levysopimuksen, ja albumi julkaistiin uudelleen fyysisessä muodossa Selfmadegod Recordsin kautta.

Vuonna 2013 yhtye solmi sopimuksen Relapse Recordsin kanssa. Yhtyeen toinen albumi, *[[The Mother of Virtues]]* julkaistiin huhtikuussa 2014. Levy-yhtiö ei kuitenkaan ollut tyytyväinen albumin myyntiin, ja 2015 yhtyeen levysopimus purettiin. Saman vuoden kesäkuussa yhtye julkaisi uuden EP:n, *[[Growth Without End]]*. EP julkaistiin digitaalisena ja vinyylillä Handshake Inc. -levy-yhtiön kautta.

Elokuussa 2015 yksi perustajajäsenistä, rumpali Alex Cohen päätti jättää yhtyeen. Hänen tilalleen yhtye rekrytoi Steve Schweglerin, joka liittyi yhtyeen riveihin lokakuussa. Vuonna 2016 yhtye julkaisi jälleen uuden EP:n, *[[Running Out of Skin]]*, tällä kertaa PRC Musicin kautta. EP:llä on kolme studiossa nauhoitettua improvisaatiota sekä Death-lainakappale.

Tammikuussa 2017 yhtye solmi sopimuksen Willowtip Recordsin ja  Throatruiner Recordsin kanssa, Yhdysvaltain sekä Euroopan jakelua varten.  Yhtyeen kolmas täyspitkä, *[[What Passes For Survival]]* julkaistiin elokuun 11. päivä.

Yhtyeen neljäs albumi *Abscess Time* julkaistaan 26. kesäkuuta 2020 Willowtip Recordsin kautta.

## Jäsenet
### Nykyiset jäsenet
* Erik Malave – basso
* Dylan DiLella – kitara
* Doug Moore – laulu
* Steve Schwegler – rummut

### Entiset jäsenet
* Alex Cohen – rummut (2008–2015)
* Mike Sheen – basso (2008–2009)

## Diskografia
### Studioalbumit
*  
*  
*  
*  

### EP:t
*  
*  
*  

## Lähteet

## Aiheesta muualla
* 
* 
* Pyrrhon Bandcamp-sivustolla
Punapääseppä

**Punapääseppä** (*Eubucco versicolor*) on tukaaneihin kuuluva lintulaji. Lajia tavataan Etelä-Amerikasta.

## Koko ja ulkonäkö

Punapääseppä voi kasvaa noin 16&nbsp;cm pitkäksi. Sukupuolet eroavat toisistaan ulkonäöltään. Punapääseppäkoiraan pää on kellanvihreää niskaa lukuun ottamatta punainen, ja naaraalla se on sininen. Lajin koiraalla on sininen viiksijuova ja punainen kurkku, kun taas naaraalla kurkkukin on sininen. Rinta on väriltään keltainen ja sen poikki kulkee punainen raita. Linnun vatsa on keltaisen ja vihreän raidoittama. Punapääsepän selkä ja siivet ovat vihreät ja pyrstö ruskea. Nokka on pitkähkö ja vihertävänkeltainen.

## Levinneisyys ja elinympäristö
Punapääseppää tavataan Perusta ja Boliviasta. Lajin elinympäristöä ovat kosteat metsät ja erityisesti se liikkuu päällyskasvillisuuden joukossa. Linnun ravintoa ovat erityisesti siemenet ja hedelmät, mutta se voi syödä myös hyönteisiä. Punapääseppä pesii heinäkuusta joulukuulle.

## Lähteet
Elokuvavuosi 2022

**Elokuvavuosi 2022** käsittelee vuoden 2022 aikana ensi-iltansa saaneita elokuvia ja elokuvamaailman merkittäviä tapahtumia. 

## Suomen katsotuimmat elokuvat

__NOTOC__

## Ensi-iltoja
### Tammi–maaliskuu

### Huhti–kesäkuu

### Heinä–syyskuu

### Loka–marraskuu

## Katso myös
* Luettelo 2020-luvun suomalaisista elokuvista

## Lähteet

## Aiheesta muualla
*
Frank Thomas

**Frank Thomas** (5. syyskuuta 1912 – 8. syyskuuta 2004) oli yhdysvaltalainen Disneyn Nine Old Men -ryhmään kuulunut animaattori. 

1960- ja 1970-luvuilla Walt Disneyn kuoleman jälkeen Thomas oli yksi studion ns. ohjaavista animaattoreista, joiden piti jatkaa animaatiota eteenpäin siihen, mihin se Disneyltä itseltään jäi. Esimerkiksi elokuvat *[[Viidakkokirja (vuoden 1967 elokuva)|Viidakkokirja]]*, *[[Aristokatit]]*, *[[Robin Hood (vuoden 1973 elokuva)|Robin Hood]]* sekä *[[Pelastuspartio Bernard ja Bianca|Bernard ja Bianca]]* ovat peräisin tältä ajalta.

Thomas jäi eläkkeelle vuonna 1978, jonka jälkeen hän kirjoitti animaattoriystävänsä Ollie Johnstonin kanssa neljä Disneyn animaatiota käsittelevää kirjaa. Niistä merkittävin on *Disney Animation: The Illusion of Life*, jota pidetään kaikkien aikojen parhaana animaation oppikirjana. Vapaa-aikanaan Thomas soitti pianoa  Disneyn piirtäjistä koostuneessa Firehouse Five Plus Two -yhtyeessä, joka esitti dixieland-jazzia ja levytti useita albumeja.

Frank Thomasin piirtämiä animaatiohahmoja:
* Vilkas-kääpiö (*[[Lumikki ja seitsemän kääpiötä]]*)
* Pinokkio-nukke (*[[Pinocchio (vuoden 1940 elokuva)|Pinocchio]]*)
* Bambi ja tämän eläinystävät
* hyvät haltiattaret (*[[Prinsessa Ruusunen (vuoden 1959 elokuva)|Prinsessa Ruusunen]]*)
* Herttarouva (*[[Liisa Ihmemaassa (vuoden 1951 elokuva)|Liisa Ihmemaassa]]*)
* Kapteeni Koukku

## Lähteet
Marit Kaldhol

**Marit Kaldhol** (s. 13. huhtikuuta 1955 Ålesund) on norjalainen kirjailija ja runoilija.  

Kaldhol työskenteli useita vuosia peruskoulun opettajana ja aloitti sitten vapaana kirjailijana. Vuonna 1983 hän debytoi runokirjalla *Lattermilde laken* ja vuonna 1986 hän julkaisi ensimmäisen lastenkirjansa *Farvel, Rune*, joka on julkaistu kymmenessä maassa ja saanut useita palkintoja. Hän oli perustamassa kirjailijaryhmää Møre og Romsdal Forfattarlag vuonna 1983. 

Vuonna 2006 Kaldhol sai Norjan kulttuuriministeriön lasten- ja nuortenkirjallisuuspalkinnon teoksestaan *Kino : Noveller for ungdom* ja uudelleen vuonna 2010 teoksesta *søkeord: ayotzintli*. Vuonna 2015 hän sai Uusnorjan lastenkirjallisuuspalkinnon teoksesta *Zweet*. 

## Teokset
### Kirjat
* *Lattermilde laken* – runokokoelma (1983)
* *Maria* – romaani (1985)
* *Farvel Rune* – lastenkirja (1986) (kuvitus Wenche Øyen)
* *Vi kan dele* – lastenkirja (1988) (kuvitus  Ingri Egeberg)
* *Og låste med ein hengelås* – lastenkirja (1991) (kuvitus Dag Fyri)
* *Alt skal sjå ut som fløyel* – runokokoelma (1993)
* *Alle vi* – novellikokoelma (1993)
* *På vegen står ei jente med kniv* – lastenkirja (1995) (kuvitus Anne Knutsdatter Wille)
* *I huda er gud ein munn* – romaani (1997)
* *Ordet er ei bru* – tehtävävihko nuorille aiheesta kirjailija Tarjei Vesaas (1997)
* *Har du peiling på fisk?* – nuortenkirja (1999)
* *Frø* – runokokoelma (1998)
* *Ein augneblink, kanskje to* – nuortenkirja (2001)
* *Stilk med to. Dikt for unge* – runokokoelma (2002).
* *Den tause rosa går forbi* – runokokoelma (2002)
* *Innbrotstjuven. Ni forteljinger om Peder* – romaani (2004)
* *Den einaste kjolen* – runokokoelma (2005)
* *Reisa til H.* – lastenkirja (2005) (kuvitus Justyna Nyka)
* *Blondene gir seg ikkje* – romaani (2006)
* *Kino* – novellikokoelma nuorille (2006)
* *Ho som ror* – runokokoelma nuorille, (2007)
* *Stripekalven* – lastenkirja (2008) (kuvitus Justyna Nyka)
* *søkeord: ayotzintli* – nuortenromaani, (2010)
* *Darwins sporvar* – romaani, (2012)
* *Det skulle vere sol, vi skulle reise til Lódz* – romaani, (2014)
* *Zweet* – nuorisoromaani, (2015)
* *Z for sorry* – nuorisoromaani, (2017)
* *Mjølketannmuseet* – kertomuksia, (2018)
* *Ta først på di eiga maske* – romaani, (2020)

### Novellit
* «Mann med koffert» (2008)

### Näytelmät
* *Vesle Wolfgang* – pikkulasten ohjelma, Norjan radio (1999)
* *Fuglen flyg gjennom hjartet* – nuortennäytelmä (2003) 
* *Engel, pengel* – lastennäytelmä (2005)

## Suomennokset
* *Hyvästi, Henrik* (Lastenkirjainstituutti 1986), suomentaja Riitta Mäyrälä

## Lähteet
Pikkupunasimppu

**Pikkupunasimppu** (*Sebastes viviparus*) on skorpionisimppujen (Scorpaenidae) heimoon ja korusimppujen (*Sebastes*) sukuun kuuluva lauhkean vyöhykkeen merivesissä elävä kalalaji.

## Koko ja ulkonäkö
Pikkupunasimpun tavallinen pituus on 25 senttimetrin luokkaa. Se voi kasvaa maksimissaan 66,5 senttimetrin mittaiseksi. Lajin maksimipaino on yksi kilogramma. Se on väritykseltään lähes punainen tai ruskeankeltainen. Selkäpuoli on vatsapuolta tummempi. Sen pää on suhteessa suuri ja sivusta katsottuna teräväkärkinen. Pikkupunasimppu on kauttaaltaan kampasuomujen peitossa, joita sillä on kylkiviivallaan on 70–80 kappaletta. Lajin selkäevän etu- ja takaosa ovat kasvaneet yhteen. Etuosassa on 14–16 piikkiruotoa ja takaosassa 12–15 haarautunutta nivelruotoa. Peräevässä on kolme piikkiruotoa ja 6–8 haarautunutta nivelruotoa.

## Levinneisyys ja elinympäristö
Pikkupunasimppua tavataan Atlantin valtameren pohjoisosassa Skagerrakista pohjoiseen Finnmarkiin ja Pohjanmeren pohjoisosassa sekä vielä lännempänä ja pohjoisempana Shetlandinsaarilla, Färsaarilla, Karhusaarella, Islannissa, Isossa-Britanniassa ja Irlannissa. Lajia tavataan merien ulapoilla yleensä 10–150 metrin syvyydessä vedenpinnasta, mutta toisinaan se käy jopa 750 metrin syvyydessä. Kesäisin se elää myös lähellä rannikoita.

## Ravinto ja elintavat
Pikkupunasimpun ravintoa ovat monenlaiset simpukat ja pienet kalat. Se saavuttaa sukukypsyyden yleensä noin 20 vuoden iässä, jolloin se on noin 18 senttimetrin mittainen. Sen poikaset syntyvät uimataitoisina kesä-elokuussa neljästä viiteen millimetrin mittaisina. Pikkupunasimpun tiedetään voivan elää jopa 40 vuoden ikäiseksi.

## Lähteet
Carl Hornbostel

**Carl Hornbostel** (s. Holstein – k. 1866 t. 1867) oli tanskalais- tai saksalaissyntyinen lääninagronomi ja sittemmin valtionagronomi. Hän tuli Suomeen 1850-luvun lopulla. Suomessa perustettiin vuonna 1852 valtionagronomin virka, ja tehtävässä toimi alkuun kaksi yhtä aikaa. Virkaan nimitettiin Hornbostel ja skotlantilainen Henry Gibson. Heidän keskeinen tehtävänsä oli kierto- ja salaojitussuunnitelmien laatiminen suurtiloilla, sillä ne olivat 1850-1860-luvuilla maanviljelyksen ensisijaiset parantamistoimenpiteet. Hornbostelin kuoltua viranhaltijaksi tuli ensin tilapäisesti agronomi Th. Forssell, kunnes vakinaisesti siihen nimitettiin agronomi Karl Johan Forsberg.

Hornbostel harjoitti maanviljelystä myös käytännössä. Vuokrattuaan Sippolan tilan köyhtyneet kauramaat hän aloitti siellä laajamittaista lampaanhoitoa, mutta yritys ei onnistunut lähinnä villan menekkivaikeuksien vuoksi.

## Lähteet
Sweet but Psycho

**Sweet but Psycho** on yhdysvaltalaislaulaja Ava Maxin kappale, jonka julkaisi Atlantic Records singlenä 17. elokuuta 2018. Se on artistin ensimmäinen single hänen ensimmäiseltä studioalbumiltaan *[[Heaven & Hell (Ava Maxin albumi)|Heaven & Hell]]*. Kappaleen ovat sanoittaneet Max, Madison Love ja Cirkut, joista viimeisin myös tuotti sen. 

Julkaisun jälkeen kappale ilmaantui monille Spotifyn soittolistoille ja Viral Chartin listoille sekä saavutti singlelistan ensimmäisen sijan 22 eri valtiossa, kuten Saksassa ja Isossa-Britanniassa, joissa se pysyi neljä viikkoa listan kärjessä. Se oli hänen ensimmäinen kappaleensa, joka pääsi singlelistan kymmenen parhaan joukkoon myös Yhdysvalloissa, jossa se pääsi sijalle 10. Kesäkuussa 2019 kappale oli ollut Unkarissa Hungarian Stream Top 40 -listan ensimmäisellä sijalla 19 viikon ajan ja siitä tuli vuoden 2019 soitetuin radiokappale kyseisessä valtiossa. ”Sweet but Psycho” oli vuoden 2019 menestynein kappale myös Sloveniassa. Kappale myi platinaa tai enemmän seitsemässätoista eri valtiossa, joista Brasiliassa ja Puolassa jopa timanttia. Kappale voitti palkinnon vuoden 2019 LOS40 Music Awardseissa kategoriassa ”Paras kansainvälinen kappale”.

## Lähteet
Upgrade

**Upgrade** on Leigh Whannellin ohjaama kyberpunk-teemainen toimintaelokuva vuodelta 2018. Sen pääosia esittävät Logan Marshall-Green, Betty Gabriel ja Harrison Gilbertson.

## Juoni
Kun mekaanikko Grey Trace saa neliraajahalvaksen, ja tuntemattomat miehet vievät hänen vaimonsa, hän ryhtyy STEM-nimisen mikrosirun koehenkilöksi. Mikrosiru asennetaan Greyn niskaan, ja hän saa kävelykykynsä takaisin. STEM lähettää viestejä Greyn aivoihin, ja yhdessä he alkavat metsästää Greyn elämää tuhonneita ihmisiä.

## Näyttelijät

## Lähteet

## Aiheesta muualla

* 
* 
* 
*
Heinähattu, Vilttitossu ja Rubensin veljekset (elokuva)

**Heinähattu, Vilttitossu ja Rubensin veljekset** on vuonna 2017 ensi-iltansa saanut koko perheen elokuva, jonka on ohjannut Anna Dahlman. Elokuva perustuu Tiina ja Sinikka Nopolan kirjoittamaan samannimiseen lastenkirjaan vuodelta 2001. Se on toinen elokuvasovitus *[[Heinähattu ja Vilttitossu]]* -kirjoista. Elokuva sai jatkoa vuonna 2020 ensi-iltansa saaneesta *[[Heinähattu, Vilttitossu ja ärhäkkä koululainen]]* -elokuvasta.

## Juoni

Heinähatun ja Vilttitossun perhe on lähdössä lomalle, kuten myös konstaapelit Rillirousku ja Isonapa, jotka iloitsevat päästessään viikoksi eroon Kattilakoskista. Lomamökit ovat kuitenkin vierekkäin, joten konstaapelit päättävät naamioitua taiteellisiksi Rubensin veljeksiksi, jotta saisivat olla rauhassa. Heinähatun ja Vilttitossun epäilykset kuitenkin heräävät ja alkavat vakoilla kummallisia naapureitaan. Lisäksi lähimetsässä piileskelee kaksi roistoa etsimässä maahan kaivettua saalista.

## Näyttelijät

## Arvostelut
Elokuva sai vaihtelevia arvosteluja. Toisaalta lapsinäyttelijöitä kehutaan, mutta Film-O-Holicin, Etelä-Suomen Sanomien ja Aamulehden arvosteluissa heidän kuvataan jäävän sivuosaan aikuisten koheltaessa. Episodin arvostelijan mukaan elokuva aliarvioi lapsikatsojia eikä tunnelma yllä edellisen elokuvan tasolle. Aamulehden mukaan elokuva on yliampuva ja sitä katselee ”hymyssä suin”.

* Aamulehti: 
* Episodi: 
* Etelä-Suomen Sanomat: 
* Film-O-Holic: 
* Helsingin Sanomat: 
* Ilta-Sanomat: 

## Lähteet

## Aiheesta muualla
* 
* Media-avaimen sivut elokuvalle
So Am I

**So Am I** on yhdysvaltalaislaulaja Ava Maxin kappale. Sen julkaisivat Artist Partner sekä Atlantic Records digitaalisesti ladattavana ja suoratoistettavana singlenä 7. maaliskuuta 2019, sekä Yhdysvaltain CHR:ssa 25. kesäkuuta 2019. Singlen julkaisupäivänä kappaleelle julkaistiin myös musiikkivideo. Kappale on järjestyksessään toinen singlejulkaisu artistin Heaven & Hell -debyyttistudioalbumilta. Artistin kertoman mukaan kappale kertoo siitä mikä tekee ihmisistä ainutlaatuisia ja erilaisia. Kappaleesta on tehty myös 3. heinäkuuta 2019 julkaistu versio, jolla vierailee eteläkorelalainen poikayhtye NCT 127.

## Lähteet
Torn (Ava Maxin kappale)

**Torn** on yhdysvaltalaislaulaja Ava Maxin kappale. Sen julkaisi Atlantic Records artistin Heaven & Hell -debyyttistudioalbumin kolmantena singlenä 19. elokuuta 2019. Kappaleelle on toteutettu myös Joseph Kahnin ohjaama musiikkivideo, joka julkaistiin 27. elokuuta 2019. Aikakauslehti Vogue listasi kappaleen sen "Vuoden 2019 parhaat kappaleet" -listalle.

## Lähteet
Birds of Prey: The Album

**Birds of Prey: The Album** on vuonna 2020 ensi-iltansa saaneen *[[Birds of Prey (elokuva)|Birds of Prey]]* -supersankarielokuvan soundtrack-albumi. Se julkaistiin 7. helmikuuta 2020 Atlantic Recordsin kautta. Albumi debytoi Billboard 200 -listan sijalla 23. 

Albumin ensimmäisenä singlenä julkaistiin 10. tammikuuta 2020 Megan Thee Stallionin ja Normanin esittämä ”Diamonds”. Charlotte Lawrencen ”Joke’s on You” on toinen single ja Doja Catin ”Boss Bitch” kolmas. Neljäntenä julkaistiin Saweetien ja Galxaran ”Sway with Me”. Albumin viimeisenä julkaistu single on Halseyn ”Experiment on Me”, jonka hän teki yhteistyönä Bring Me the Horizonin kanssa.

Superroisto Harley Quinnista kertovan elokuvan tavoin albumin teemana on ”tyttövoima” (). Kaikki sen kappaleet ovat naisartistien esittämiä ja mukana on niin poplaulajia kuin rap-artistejakin. Harleya elokuvassa näyttelevä Margot Robbie kertoi *[[Alternative Press]]* -lehdelle musiikin olleen niin tärkeä osa elokuvaa, että he halusivat albumille suosituimpia naisartisteja.

## Kappaleet
#
#
#
#
#
#
#
#
#
#
#
#
#
#
#

## Arvostelut
* AllMusic: 
* *The Harvard Crimson*: 
* Idolator: 4/5

## Lähteet
Kings & Queens

**Kings & Queens** on yhdysvaltalaislaulaja Ava Maxin kappale. Sen julkaisi Atlantic Records artistin debyyttialbumin johdantosinglenä 12. maaliskuuta 2020. Se on toinen single, joka julkaistiin debyyttialbumilta vuonna 2018 julkaistun ”Sweet but Psychon” jälkeen. Desmond Child sai hyvityksen kappaleesta, koska se interpoloi säkeen Bonnie Tylerin vuonna 1986 julkaistusta kappaleesta ”If You Were a Woman (And I Was a Man)”.

## Lähteet
Korstoraatio

**Korstoraatio** oli rap-yhtye, joka perustettiin Jyväskylän Kortepohjassa. Yhtyeseen kuuluivat Lyttä, MikeMo, SuperDuve, Tohtori Getto ja Joosu J.

Korstoraatio perustettiin vuonna 2012, ja yhtye julkaisi pian mixtapen *Fourgnxtazsippinhennesyinopelastra*, jonka saaman suosion jälkeen yhtye esiintyi eri puolilla Suomea. Vuonna 2015 Korstoraatio solmi levytyssopimuksen Överdog-levyhtiön kanssa ja julkaisi ainoan studioalbuminsa *[[Tsekkaa mutsi!]]* vuonna 2016. Vuonna 2017 yhtye ilmoitti hajoavansa.

Hajoamisen jälkeen yhtyeen jäsenet ovat omilla tahoillaan jatkaneet aktiivisesti musiikintekoa lukuun ottamatta MikeMota, joka piti yhtyeen jälkeen melko pitkälti hiljaiseloa ja julkaisi vain pari yksittäistä kappaletta. Super Duve vaikuttaa nykyään Mouhous-yhtyeessä, ja Lyttä on tehnyt soolouraa, toiminut Gettomasan tuplaajana ja tehnyt yhteisjulkaisun Tohtori Geton kanssa. Joosu J on ryhmän jäsenistä toistaiseksi ainoa, joka julkaissut yhtyeen hajoamisen jälkeen kokopitkiä sooloalbumeita.

MikeMo kuoli vuonna 2020 sairaskohtaukseen.

## Diskografia
* *Fourgnxtazsippinhennesyinopelastra* (2013)
* *[[Tsekkaa mutsi!]]* (2016)

## Katso myös
* Överdog
* Lyttä
* KPC Records

## Lähteet
Normani

**Normani Kordei Hamilton** (s. 31. toukokuuta 1996 Atlanta, Georgia, Yhdysvallat, taiteilijanimeltään **Normani**) on yhdysvaltalainen laulaja ja tanssija. Hän on Yhdysvaltain *[[X Factor USA|X Factor]]*-kilpailussa vuonna 2012 perustetun tyttöbändi Fifth Harmonyn entinen jäsen. Ollessaan osana yhtyettä Normani kilpaili vuonna 2017 televisiosarjan *[[Dancing with the Stars (yhdysvaltalainen televisiosarja)|Dancing with the Stars]]* 24. tuotantokaudella. Vuonna 2018 hän julkaisi yhteistyönä Khalidin kanssa duettokappaleen ”Love Lies”, joka myi nelinkertaista platinaa Yhdysvalloissa.

## Tausta

Normani syntyi Atlantassa ja kasvoi New Orleansissa, Louisianassa. Hänellä on kaksi vanhempaa sisarpuolta. Normanin perhe muutti Texasiin Hurrikaani Katrinan jälkeen vuonna 2005. Kolmevuotiaasta asti Normani osallistui tanssi-, voimistelu- ja kauneuskisoihin. Hän levytti ensimmäisen kappaleensa 13-vuotiaana ja esiintyi HBO:n televisiosarjassa *[[Treme]]*.

## Sooloura

Fifth Harmonyn jäätyä tauolle Normani on tehnyt yhteistyötä lukuisten eri artistien kanssa sekä julkaissut Calvin Harrisin kanssa kahden kappaleen EP-levyn *[[Normani x Calvin Harris]]*. Marraskuussa 2018 hän julkaisi kappaleen ”Waves” jolla vierailee myös 6lack. Lisäksi hän on esiintynyt Sam Smithin vuonna 2019 julkaistulla kappaleella "Dancing with a Stranger", joka pääsi singlelistan kymmenen parhaan joukkoon niin Isossa-Britanniassa kuin Yhdysvalloissa. Elokuussa 2019 Normani julkaisi hänen ensimmäisen soolosinglensä nimeltään ”Motivation” joka pääsi artistin kotimaassa singlelistan neljänkymmenen parhaan joukkoon. Sen jälkeen Normani on tehnyt yhteistyötä muun muassa Nicki Minajin kanssa elokuvan *[[Charlien enkelit (vuoden 2019 elokuva)|Charlien enkelit]]* soundtrack-levyn parissa. Hän julkaisi Megan Thee Stallionin kanssa kappaleen ”Diamonds” elokuvan *[[Birds of Prey (elokuva)|Birds of Prey]]* soundtrackille.

## Diskografia

### EP-levyt

* *Normani x Calvin Harris* (2018)

### Singlet

**Pääartistina**

* ”Love Lies” (Khalidin kanssa) (2018)
* ”Waves” (mukana 6lack) (2018)
* ”Dancing with a Stranger” (Sam Smithin kanssa) (2019)
* ”Motivation” (2019)
* ”Diamonds” (Megan Thee Stallionin kanssa) (2020)

**Vierailevana artistina**

* ”Body Count (Remix)” (Jessie Reyez feat. Kehlani) (2018)

**Promosinglet**

* ”Checklist” (Calvin Harrisin kanssa, mukana WizKid) (2018)
* ”Slow Down” (Calvin Harrisin kanssa) (2018)

## Lähteet
Misty Mops

**Misty Mops** oli espoolainen rockyhtye, joka toimi vuosina 1964–1966. Misty Mops tunnettiin erityisesti repertuaarissa olleista The Beatlesin kappaleista, jotka laulettiin alkuperäiskielellä englanniksi. Parhaimmillaan niitä oli ohjelmistossa yli 60 kappaletta. 

Misty Mops voitti Helsingin yhtyemestaruuden vuonna 1966 ja oli myös *[[Suosikki]]*-lehden kannessa saman vuoden elokuussa. Samana vuonna se lopetti toimintansa. Yhtyeellä ei ole levytyksiä.

## Lähteet
* Niemi, Juha-Vienonen, Mikko: *Yeah! Yeah! Tässä tulemme! – Beatles Suomessa*, s. 38. Teos, 2017. .
* Finnish Rock'n'roll  -sivusto
Marjatta Kinnunen

**Tytti Marjatta Kinnunen** (myöh. **Kanerva**, s. 10. heinäkuuta 1948 Ähtäri) on suomalainen yleisurheilija, joka saavutti SM-mitaleja kuulantyönnössä. Hän edusti Ähtärin Urheilijoita, Jyväskylän Kenttäurheilijoita ja Tampereen Pyrintöä.

Kinnunen saavutti kuulantyönnössä Kalevan kisoissa pronssia vuonna 1970 ja sijoittui neljänneksi vuosina 1967 ja 1969 sekä viidenneksi vuonna 1966. Sisäratojen SM-kilpailuissa hän saavutti kuulantyönnössä hopeaa vuonna 1968.

Kinnusen kuulantyöntöennätys on 12,92&nbsp;m, minkä hän teki Kuortaneella elokuussa 1969.

## Lähteet
Hannele Kivistö

**Hannele Terttu Kivistö** (s. 28. lokakuuta 1953 Nurmijärvi) on suomalainen yleisurheilija, joka saavutti SM-mitaleja kuulantyönnössä. Hän edusti Viialan Viriä.

Kivistö saavutti kuulantyönnössä Kalevan kisoissa pronssia vuosina 1971 ja 1972 sekä sijoittui viidenneksi vuonna 1970, kuudenneksi vuonna 1973 ja yhdeksänneksi vuonna 1969. Sisäratojen SM-kilpailuissa hän sijoittui kuulantyönnössä kuudenneksi vuonna 1973.

Kivistön kuulantyöntöennätys on 12,55&nbsp;m, minkä hän teki Tampereella heinäkuussa 1973.

## Lähteet
Lauren Jauregui

**Lauren Michelle Jauregui Morgado** (s. 27. kesäkuuta 1996 Miami, Florida, Yhdysvallat) on yhdysvaltalainen laulaja-lauluntekijä. Hän on tyttöbändi Fifth Harmonyn entinen jäsen. Jaureguin aloitettua soolouran hän alkoi kokeilemaan musiikintekoa sekä kappaleiden sanoittamista. Lisäksi hän on toteuttanut yhteisiä esiintymisiä muun muassa Marian Hillin, Steve Aokin ja Halseyn kanssa. Hän alkoi työstämään omaa debyyttisoolostudioalbumiaan toukokuussa 2018, jolta Columbia Records julkaisi ensimmäisen singlen nimeltään "Expectations" saman vuoden lokakuussa. Tammikuussa 2019 hän julkaisi kappaleen "More Than That". Jauregui oli mukana myös elokuvan "Birds of Prey" soundtrack-albumin teossa sekä julkaisi kappaleen "Lento" 20. maaliskuuta 2020. Saman vuoden huhtikuussa hän julkaisi tulevan albuminsa neljännen singlen nimeltään "50ft" sekä ilmoitti että albumi tullaan julkaisemaan vuoden 2020 aikana.

Jauregui on syntyperältään pääosin kuubalainen mutta jonkin verran myös espanjalainen. Hänen isänsä on laitosjohtaja ja äiti on opettaja, jotka muuttivat Yhdysvaltoihin kun Fidel Castro astui valtaan. Lisäksi hänellä on kaksi nuorempaa sisarusta. Jauregui on maininnut suurimmiksi musikaalisiksi vaikuttajikseen Lana Del Reyn, John Mayerin, Lauryn Hillin, Paramoren, Alicia Keysin, Janelle Monáen, Christina Aguileran, Amy Winehousen ja Frank Oceanin.

## Diskografia

### Albumit

* Prelude (2021)

### Singlet

**Pääartistina**

* All Night (Steve Aokin kanssa) (2017)
* Expectations (2018)
* More Than That (2019)
* Lento (2020)
* 50ft (2020)

**Vierailevana artistina**

* Back To Me (Marian Hill, mukana Lauren Jauregui) (2016)
* Nada (Tainy, mukana Lauren Jauregui ja C. Tangana) (2020)

**Promosinglet**

* Strangers (Halsey, mukana Lauren Jauregui) (2017)

## Lähteet
Kerttu Niemi

**Kerttu Tellervo Niemi** (o.s. **Peltola**, s. 27. syyskuuta 1946 Jalasjärvi) on suomalainen yleisurheilija, joka saavutti yhden SM-mitalin kuulantyönnössä. Hän edusti Jalasjärven Jalasta.

Niemi saavutti kuulantyönnössä Kalevan kisoissa pronssia vuonna 1967 ja sijoittui viidenneksi vuonna 1972, kuudenneksi vuosina 1968 ja 1969, seitsemänneksi vuonna 1964 sekä kahdeksanneksi vuonna 1975.

Niemen kuulantyöntöennätys on 12,77&nbsp;m, minkä hän teki Jalasjärvellä heinäkuussa 1977. Hän ylitti 12 metrin rajan ensimmäisen kerran vuonna 1962.

## Lähteet
Kerttu Peltola

**Kerttu Peltola** on ollut nimenä seuraavilla henkilöillä:

* Kerttu Niemi, o.s. Peltola, kuulantyöntäjä
* Kerttu Tapiola, o.s. Peltola, taidekauppias
Play (K-391:n, Alan Walkerin ja Martin Tungevaagin kappale)

**Play** on norjalaisten DJ-tuottajien K-391:n, Alan Walkerin ja Tungevaagin sekä ruotsalaisen sanottaja-tuottaja Mangoon nauhoittama kappale. Sen julkaisivat Mer Musikk ja Sony Musicin omistama Liquid Music digitaalisesti ladattavana singlenä 30. elokuuta 2019. Kappale sisältää kreditoimattomat sanoitukset norjalaisen laulaja-lauluntekijä Torinen esittämänä. Se on uudelleenmiksattu versio Mangoon vuonna 2000 julkaistusta kappaleesta "Eurodancer".

Osana kappaleen julkaisua koko tuotantotiimi toteutti miksauskilpailun johon kuka tahansa pystyi osallistumaan. Osallistujien piti julkaista heidän oma versio tai demo YouTubessa hashtagillä #PressPlay 8. syyskuuta mennessä. Sen jälkeen K-391, Tungevaag ja Alan Walker valitsivat heidän lempiversionsa. Seuraavaksi kolme kilpailijaa valittiin luomaan heidän omat miksaukset kappaleista. Jokainen työskenteli yhden kanssa kolmesta edellämainitusta DJ:stä. Tuhansia ihmisiä osallistui tähän kilpailuun ympäri maailmaa. Ensimmäiset kolme miksattua versiota julkaistiin 4. lokakuuta 2019 ja toiset kolme puolestaan 25. lokakuuta 2019.

## Lähteet
Valepoliisi (kirja)

**Valepoliisi** on Jarkko Sipilän kirjoittama ja Crime Timen kustantama vuonna 2013 ilmestynyt rikosromaani, jossa on 271 sivua.

## Juoni

Kadulta löytyy pahoinpidelty mies. Seuraavana päivänä lumikasasta Itäkeskuksesta kaivetaan esiin ammutun miehen ruumis. Pahoinpitelyn uhri ei suostu puhumaan poliisille eikä tapetun miehen henkilöllisyys selviä.

## Lähteet
* https://www.kirjasampo.fi/fi/kulsa/http%253A%252F%252Fwww.btj.fi%252Fat_1905890
* 

### Viitteet
Aune Salmi

**Aune Kyllikki Frifeldt** (o.s. **Salmi**; 24. tammikuuta 1927 Ulvila – 22. kesäkuuta 2010) oli suomalainen koripalloilija ja yleisurheilija, joka saavutti 1950-luvulla Suomen mestaruuden koripallossa ja SM-mitaleja kuulantyönnössä. Hän edusti porilaista Isojoenrannan Sisua, Porin Vetoa ja Isojoenrannan Mahtia.

Aune Frifeldt voitti koripallossa Suomen mestaruuden vuonna 1951 Vedon joukkueessa, kolme TUL:n mestaruutta ja kolme piirinmestaruutta.

Frifeldt saavutti kuulantyönnössä SM-kilpailuissa pronssia vuosina 1951 ja 1952 ja TUL:n mestaruuskilpailuissa seitsemästi hopeaa. Vuonna 1952 hän sijoittui kiekonheitossa viidenneksi.

Frifeldtin ennätys kuulantyönnössä on 11,69&nbsp;m vuodelta 1951 ja kiekonheitossa 35,71&nbsp;m vuodelta 1952.

Frifeldt on saanut TUL:n kultaisen mestarimerkin. Frifeldtin kotikunta oli Pori.

## Lähteet
IPhone SE (2020)

**iPhone SE (2020)** on Applen 15. huhtikuuta 2020 julkistama ja 24. huhtikuuta 2020 julkaisema älypuhelin. Se on vuonna 2016 julkaistun iPhone SE:n uudempi versio, ja se perustuu iPhone 8:n muotoiluun.

Puhelimessa on kuusiydinprosessori ja 4,7 tuuman näyttö. Tallennustilaa on valittavana 64, 128 tai 256 gigatavua ja keskusmuistia on kolme gigatavua. Takakameran tarkkuus on 13 megapikseliä ja etukameran tarkkuus seitsemän megapikseliä. Akun kapasiteetti on 1&nbsp;821 milliampeerituntia, ja se tukee 18 watin pikalatausta ja langatonta latausta. Laitteen IP-luokitus on 67, ja se on pölyn- ja vedenkestävä. Sormenjälkitunnistin on sijoitettu kotipainikkeeseen. Käyttöjärjestelmänä on iOS 13, joka on päivitettävissä iOS 26 -versioon.

## Lähteet

## Aiheesta muualla

* iPhone SE (2020) Applen sivuilla
Carry You Home

**Carry You Home** on alankomaalaisen DJ-tuottaja Tiëston kappale hänen Club Life: Volume Five China -albumilta. Sen julkaisi Musical Freedom Label digitaalisesti ladattavana singlenä 29. syyskuuta 2017. Kappaleella esiintyvät myös norjalainen DJ-tuottajaduo Stargate sekä yhdysvaltalaisartisti Aloe Blacc. Kappaleelle on tehty myös musiikkivideo, joka julkaistiin 16. lokakuuta 2017. "Carry You Home" on päässyt toistaiseksi listoille vain Belgian Flanderissa ja Valloniassa.

## Kappalelista

**Digitaalinen lataus**

# Carry You Home (ft. Stargate & Aloe Blacc) - 3:12

## Listasijoitukset

## Lähteet
Kamilla Rytter Juhl

**Kamilla Rytter Juhl** (23. marraskuuta 1983 Skagen) on tanskalainen sulkapalloilija, olympiamitalisti ja maailmanmestari. Rytter Juhl ilmoitti vuonna 2019 lopettavansa kansainvälisen pelaajauransa.

Rytter Juhl kilpaili urallaan kolmissa olympialaisissa. Pekingin olympialaisissa 2008 hän pelasi nelinpelissä ja sekanelinpelissä. Nelinpelissä hän hävisi Lena Frier Kristiansenin kanssa ensimmäisen ottelun, jonka jälkeen pelit päättyivät siihen. Sekanelinpeliin hän osallistui Thomas Laybournin parina. He voittivat ensimmäisessä ottelussa singaporelaisparin, mutta hävisivät toisen ottelun indonesialaisille Flandy Limpelelle ja Vita Marissalle. Lontoon olympialaisissa 2012 hän pelasi jälleen nelinpelissä ja sekanelinpelissä. Naisten nelinpeliin hän osallistui Christinna Pedersenin kanssa. He voittivat alkulohkossaan hongkongilaiset Poon Lok Yanin ja Tse Ying Suetin ja kiinalaiset Tian Qingin ja Zhao Yunlein, mutta hävisivät japanilaisille Miyuki Maedalle ja Satoko Suetsunalle. Puolivälierissä he kohtasivat japanilaisparin Mizuki Fujii-Reika Kakiiwan, jotka voittivat tanskalaiset suoraan kahdessa erässä. Sekanelinpeliin hän osallistui Laybournin kanssa. He voittivat kaksi kolmesta alkulohkonsa ottelusta päästen pudotuspeleihin. He hävisivät puolivälierissä kiinalaisille Zhang Nanille ja Zhao Yunleille. Rio de Janeirossa 2016 hän pelasi naisten nelinpelissä Pedersenin kanssa. He voittivat alkulohkossaan eteläkorealaiset Jung Kyung-eunin ja Shin Seung-chanin sekä yhdysvaltalaiset Eva Leen ja Paula Lynn Obañanan, mutta hävisivät kiinalaisparille Luo Ying-Luo Yu. He kuitenkin etenivät pudotuspeleihin, joiden puolivälierissä he voittivat eteläkorealaisparin Chang Ye-na–Lee So-heen. Välierissä Pedersen ja Rytter Juhl voittivat kiinalaiset Tang Yuantingin ja Yu Yangin. Loppuottelussa japanilaispari Misaki Matsutomo-Ayaka Takahashi oli parempi erin 2–1.

Rytter Juhl voitti urallaan useita BWF:n alaisia turnauksia erityisesti Christinna Pedersenin kanssa. Hänellä on myös yksi maailmanmestaruus vuodelta 2009 sekanelinpelistä Thomas Laybournin kanssa. Rytter Juhl voitti urallaan seitsemän EM-kultaa, joista viisi Pedersenin kanssa.

Maaliskuussa 2019 Rytter Juhl ilmoitti lopettavansa kansainvälisen uransa.

## Lähteet
We Can Believe In

**We Can Believe In** on jamaikalaisartisti Nylan kappale. Sen julkaisi Cr2 Records digitaalisesti ladattavana singlenä 9. elokuuta 2019. Kappaleella esiintyvät myös Paul Secondi sekä Monarques. Kappaleen ovat tuottaneet Fabien Roy, Jeremy Nicosia, Paul Secondi, Philippe Pernez ja Pierre Pernez. Kappaleelle on toteutettu myös musiikkivideo, joka julkaistiin Kontor Recordsin YouTube-kanavalla vuorokausi singlen julkaisun jälkeen. "We Can Believe In" ei ole toistaiseksi päässyt lainkaan listoille.

## Kappalelista

**Digitaalinen lataus**

# We Can Believe In - 3:10

## Lähteet
Pirkko Harmo

**Pirkko Liisa Harmo** (o.s. **Yrjölä**,  21. elokuuta 1928 Vilppula – 28. maaliskuuta 2011) oli suomalainen yleisurheilija, joka saavutti SM-mitaleja kuulantyönnössä ja viisiottelussa. Hän edusti Vilppulan Veikkoja vuoteen 1952 ja sen jälkeen Jämsänkosken Ilvestä.

Harmo saavutti kuulantyönnössä SM-kilpailuissa hopeaa vuonna 1949 ja pronssia vuonna 1948. Viisiottelussa hän saavutti SM-pronssia vuonna 1953. Kiekonheitossa hän sijoittui SM-kilpailuissa kuudenneksi vuonna 1948.

Harmon ennätys kuulantyönnössä oli 11,20&nbsp;m vuodelta 1949 ja kiekonheitossa 31,23&nbsp;m vuodelta 1953.

## Lähteet
Seinää vasten

**Seinää vasten** on Jarkko Sipilän kirjoittama ja Gummeruksen kustantama vuonna 2008 ilmestynyt rikosromaani, joka palkittiin Suomen dekkariseuran Vuoden johtolanka -palkinnolla vuonna 2009.

Tarinassa hylätyn talon autotallin lattialta Pohjois-Helsingistä löytyy tuntematon ruumis. Komisario Takamäen ryhmä saa tapauksen selvitettäväkseen. Sen selvittämiseksi poliisi Suhonen joutuu soluttautumaan syvälle alamaailmaan.

## Lähteet

## Aiheesta muualla
* https://www.gummerus.fi/fi/kirja/9789512077922/seinaa-vasten/
Nyla

**Nailah Thorbourne** (s. 27. marraskuuta 1983 Kingston, Jamaika, esiintyjänimeltään **Nyla**) on jamaikalainen laulaja-lauluntekijä. Hän kuului R&B- ja reggaeduo Brick & Laceen, jonka vuonna 2007 julkaistu debyyttialbumi Love Is Wicked sisälsi listamenestykseksi nousseen albumin nimikkokappaleen. Nyla tunnetaan parhaiten vierailustaan Major Lazerin kappaleella ”Light It Up”. Nykyään hän sanoittaa ja esiintyy sooloartistina sekä julkaisee musiikkia lukuisten artistien ja tuottajien kanssa.

Nylalla on jamaikalainen isä ja afroamerikkalainen äiti, jotka asuvat Jamaikan Kingstonissa. Lisäksi hänen perheeseensä kuuluu kolme sisarta, Tasha, Nyanda ja Candace Thorbourne.

## Singlet

* Stand Up (2013)
* Body Calling (2014)
* Faith (2019)
* We Can Believe In (2019)

## Lähteet
Adam Alsing

**Rolf Adam Engelbrekt Alsing** (12. lokakuuta 1968 – 15. huhtikuuta 2020) oli ruotsalainen televisio- ja radiojuontaja, joka juonsi Ruotsin ''Big Brotheria'' Kanal 5 -kanavalle. Hän siirtyi vuonna 2005 TV4:lle, missä hän juonsi Ruotsin versiota *[[Jeopardy]]*-visailuohjelmasta. Alsingilla on ollut myös oma keskusteluohjelmansa *Adam Live*.

Alsing työskenteli lukiovuosinaan Karlstadissa tiskijukkana. Valmistuttuaan hän sai työpaikan siirtyi työhön Ruotsin yleisradiosta.

Alsing veti vuosina 2004–2011 Gry Forssellin ja Anders Timellin kanssa *Äntligen morgon* -radio-ohjelmaa kaupalliselle Mix Megapol -radiokanavalle. Hän isännöi myös Big Brother 2014 -tapahtumaa Kanal 9:llä.

Alsing kuoli 15. huhtikuuta 2020 covid-19-tautiin.

## Lähteet

## Aiheesta muualla

*
Nyanda

**Nyanda Janelle Thorbourne** (s. 15. huhtikuuta 1978 Kingston, Jamaika, esiintyjänimeltään **Nyanda**) on jamaikalainen laulaja-lauluntekijä. Hän oli R&B ja reggaeduo Brick & Lacen jäsen, jonka vuonna 2007 julkaistu debyyttialbumi Love Is Wicked sisälsi listamenestykseksi nousseen nimikkokappaleen. Helmikuussa 2013 Nyanda aloitti soolouran julkaisemalla promootiosinglen "Trouble". Hänen ensimmäinen virallinen singlensä, "Slippery When Wet", julkaistiin maaliskuussa 2013.

Nyandalla on jamaikalainen isä ja afroamerikkalainen äiti, jotka asuvat Jamaikan Kingstonissa. Lisäksi hänen perheeseensä kuuluu kolme sisarta, Tasha, Nailah ja Candace Thorbourne.

## Lähteet
God Is a Dancer

**God Is a Dancer** on alankomaalaisen DJ-tuottaja Tiëston ja brittiläislaulaja Mabelin kappale. Sen julkaisi Musical Freedom Label digitaalisesti ladattavana singlenä 20. syyskuuta 2019. Kappale on liitetty bonusraidaksi Mabelin High Expectations -studioalbumin iTunes Storessa myytävään versioon. Kappaleen ovat sanoittaneet Tiësto, Violet Skies sekä Josh Wilkinson ja sen tuottivat Tiësto sekä Wilkinson. Joulukuussa 2019 kappale saavutti platinalevyrajan Isossa-Britanniassa myytyään yli 200 000 kopiota.

## Lähteet
Elli Vento

**Elli Ester Vento** (6. tammikuuta 1937 Ruokolahti – 18. helmikuuta 2024 Ruokolahti) oli suomalainen yleisurheilija, joka saavutti yhden SM-mitalin kuulantyönnössä. Hän edusti Ruokolahden Rajua.

Vento saavutti kuulantyönnössä SM-kilpailuissa pronssia vuonna 1957 ja sijoittui neljänneksi vuonna 1955, viidenneksi vuonna 1956 sekä kuudenneksi vuosina 1959 ja 1961. Keihäänheitossa hän sijoittui SM-kilpailuissa neljänneksi vuonna 1956 ja viidenneksi vuonna 1955. Kiekonheitossa hän sijoittui SM-kilpailuissa kuudenneksi vuonna 1957.

Vennon ennätys kuulantyönnössä oli 12,25&nbsp;m, keihäänheitossa 38,86&nbsp;m ja kiekonheitossa 34,76&nbsp;m, kaikki vuodelta 1957.

## Lähteet
Yleisurheilun Euroopan cup 1977

**Yleisurheilun Euroopan cup 1977** oli kuudes eurooppalaisten maajoukkueiden välinen Euroopan cup. Miehet ja naiset kilpailivat omissa kilpailuissaan, mutta molemmat loppukilpailut käytiin 13.–14. elokuuta Helsingissä, Suomessa. Molempiin loppukilpailuihin osallistui kahdeksan maata ja Itä-Saksa voitti ne molemmat.

Miesten välierät kilpailtiin Ateenassa, Lontoossa ja Varsovassa sekä naisten välierät Bukarestissa, Dublinissa ja Tukholmassa. Jokaisessa niistä oli kahdeksan joukkuetta ja kaksi parasta joukkuetta pääsi loppukilpailuun, minkä lisäksi paikan saivat kaikkien välierien eniten pisteitä kerännyt kolmanneksi sijoittunut sekä loppukilpailun isäntämaa Suomi. Ainoa alkuerä kilpailtiin Kööpenhaminassa, ja sieltä viidestä mies- ja neljästä naisjoukkueesta kolme parasta pääsivät välieriin 21:n sinne suoraan päässeen maan seuraksi.

## Loppukilpailut
### Miehet

Miehet kilpailivat 20 lajissa. Itä-Saksa saavutti yhdeksän lajivoittoa, Länsi-Saksa viisi, Iso-Britannia ja Neuvostoliitto kaksi sekä Puola ja Ranska yhden. Suomen urheilijoista kiekonheiton alun perin voittanut Markku Tuokko, keihäänheitossa toiseksi sijoittunut Seppo Hovinen ja korkeushyppääjä Asko Pesonen jäivät kiinni dopingin käytöstä ja heidät hylättiin.

#### Loppupisteet

### Naiset

Naiset kilpailivat 15 lajissa. Itä-Saksa saavutti kymmenen lajivoittoa, Neuvostoliitto kolme sekä Länsi-Saksa ja Puola yhden. Itä-Saksan Ilona Slupianek voitti alun perin kuulantyönnön mutta jäi kiinni dopingin käytöstä ja hänet hylättiin.

#### Loppupisteet

## Lähteet
Terhi Ikonen

**Terhi Ikonen** (s. 1988) on suomalainen entinen uimari, joka voitti räpyläuinnin maailmanmestaruuden vuonna 2018. Hän edusti Uimaseura Kangasalan Kuohua. Belgradissa järjestetyissä 2018 MM-kisoissa Ikonen ui 1500 metrin Pohjoismaiden ennätyksen 13.20,96. Samana vuonna hän ui Saksassa 800 metrin Pohjoismaiden ennätyksen 6.58,98.

## Lähteet
Henipavirukset

**Henipavirukset** ovat Paramyxoviridae-heimoon kuuluva virussuku, johon kuuluu viisi viruslajia. Henipaviruksiin sisältyy cedar-, ghanalainen lepakko-, hendra-, mojiang- ja nipah-henipavirukset. Mojiang-viruksen muodostamaa mahdollista poikkeustapausta lukuun ottamatta jokainen suvun virus esiintyy lepakoissa. Hendra- ja nipah-virusten tiedetään aiheuttaneen useita kuolemantapauksia ihmisten ja eläinten keskuudessa.

Hendravirukset (HeV) löydettiin vuonna 1994, jolloin tauti puhkesi Australian Brisbanen esikaupungissa nimeltä Hendra. Sairastuneita oli tuolloin 21 kilpahevosta ja kaksi ihmistä. Vuoteen 2016 mennessä ainakin 70 hevosta ja seitsemän ihmistä on sairastunut hendran seurauksena. Kaikki tartuntatapaukset ovat rajoittuneet koillis-Australiaan. Eläimille on kehitetty hendrarokote. 

Nipah-virus (NiV) tunnistettiin ensimmäistä kertaa Malesiassa vuonna 1999, jolloin joukko sikatilallisia sairastui. Viruksen aiheuttama tauti on levinnyt Bangladeshiin ja Intiaan, joiden lisäksi se muodostaa uhan useille valtioille, joissa hedelmälepakoita esiintyy. Taudin kuolleisuusaste ihmisten keskuudessa on noin 45–70 prosenttia. Nipah-virukseen on sairastunut noin 700 henkeä. Vuonna 2018 Nipah-virus sai maailmanlaajuista huomiota leviämällä Intian Keralaan, missä sitä ei ollut aikaisemmin esiintynyt.

Cedar-virus (CedV) havaittiin vuonna 2012 Australiassa eikä sen tiedetä tarttuvan ihmisiin. Mojiang-virus (MojV) löydettiin vuonna 2014 Kiinan Yunnanissa sijaitsevasta luolasta, Mojiangin piirikunnasta. Mojiang-virus löytyi kolmelta rotalta, luolassa olleet lepakot eivät kantaneet virusta. Kiinalaistutkimuksissa on yritetty etsiä merkkejä Mojiang-viruksesta lepakkojen keskuudessa. 38 testatusta lepakkolajista ei löytynyt virusta. Vuonna 2018 Kiinan Shandongin ja Henanin provinsseista tavattiin aiemmin tuntematon Langya-virus (LayV), jonka isäntänä toimivat todennäköisesti päästäiset. Virus aiheuttaa oireisen sairauden tarttuessaan ihmiseen, mutta näyttöä sen tarttumisesta ihmisestä toiseen ei toistaiseksi ole. Kesään 2022 mennessä Langya-virus on aiheuttanut nelisenkymmentä dokumentoitua sairastumista. Kuolemia sen ei tiedetä aiheuttaneen.

Vuonna 2013 tutkijat testasivat 2&nbsp;000 lepakkoa 12 Afrikan maassa. Henipaviruksia löytyi 42 prosentista testatuista lepakoista. Henipavirukset eivät sairastuta lepakoita, mikä viittaa siihen, että virukset ovat vaikuttaneet lepakkojen keskuudessa kauan.

## Lähteet

## Aiheesta muualla
*Laji.fi: Henipavirus
*ViralZone: Henipavirus 
*National Center for Biotechnology Information (NCBI): Henipavirus, taxonomy
26 Mixes for Cash

**26 Mixes for Cash** on brittiläisen Warp Records -levy-yhtiön 24. maaliskuuta 2003 julkaisema kokoelma-albumi, joka koostuu tuottaja Richard D. Jamesin vuosien 1990–2003 aikana Aphex Twin -taiteilijanimen alla tuottamia remix-kappaleita. Kokoelmalevy on julkaistu ainoastaan CD:nä.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Lähteet
Pre-eksistenssi

**Pre-eksistenssi** tarkoittaa yksilön olemuksen olemassaoloa ennen ruumiiseen liittymistä. Käsitteeseen ei perinteisesti ole luettu mukaan jälleensyntymiseen liittyvää tilaa. Pre-eksistenssin käsitteen kautta on voitu ratkaista kuolemattoman sielun ja jälleensyntymisen kieltämisen yhteensovittamisen ongelma. Jotkut ajattelijat ovat olettaneet, että sielu on luotu erillään ruumiista ja se on ehkä asustanut henkimaailmassa ennen ihmisen syntymää. Joissain esoteerisissa hengellisissä koulukunnissa pre-eksistenssi nähdään jumalallisena kipinänä, joka laskeutuu aineeseen hengellisestä valtakunnasta, jotta se voisi oppia ihmiselämästä.

## Lähteet